సాధారణంగా జొన్నరొట్టే, రాగి రొట్టే, సజ్జ రొట్టెలు అందరికీ తెలుసు. అయితే నెల్లూరులోని బారాషహీద్ అంటే 12 మంది యుద్ధ వీరుల దర్గా వద్ద మాత్రం పెళ్లి రొట్టే, ఉద్యోగరొట్టే, ఆరోగ్య రొట్టే, సంతాన రొట్టే, ఇల్లు రొట్టేలు ఒకరికి ఒకరు పంచుతూ ఉంటారు. మనకు కావాల్సిన కోర్కెకు సంబంధించిన రొట్టెను తీసుకోవడం వల్ల మన కోర్కెలు నెరవేరుతాయని భక్తుల నమ్మకం. ఉదాహరణకు మీకు పెళ్లి కావాలనుకొంటే పెళ్లి రొట్టెను పంచేవారి వద్దకు వెళ్లి సదరు రొట్టెను తీసుకోవాల్సి ఉంటుంది. వినడానికి వింతగా ఉన్నా ఈ ఆచారం కొన్ని వందల ఏళ్ల నుంచి కులమతాలకు అతీతంగా నిర్వహిస్తూ వస్తున్నారు. ఈ నెల 21న ఆ రొట్టెల పండుగను ఆంధ్రప్రదేశ్ లోని నెల్లూరులో జరపనున్నారు. ఈ సందర్భంగా ఈ రొట్టెల పండుగకు సంబంధించిన కథనం.